สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,306.29 จุด เพิ่มขึ้น 9.18 จุด มูลค่าซื้อขาย 40,034.87 ล้านบาท ด้วยแรงซื้อหุ้นขนาดใหญ่ จนทะลุผ่านแนวต้านสำคัญ 1,300 จุด สัปดาห์นี้ประเมินกรอบแนวต้าน 1,320 จุด แนวรับ 1,290 จุด…
8 ก.พ. 2559

ดัชนีหุ้นไทยปิดตลาด 1,306.29 จุด เพิ่มขึ้น 9.18 จุด มูลค่าซื้อขาย 40,034.87 ล้านบาท ด้วยแรงซื้อหุ้นขนาดใหญ่ จนทะลุผ่านแนวต้านสำคัญ 1,300 จุด สัปดาห์นี้ประเมินกรอบแนวต้าน 1,320 จุด แนวรับ 1,290 จุด…
*…บอร์ด CPALL ไฟเขียว 3 ผู้บริหารที่ถูกก.ล.ต.เปรียบเทียบกรณี “อินไซด์เดอร์ เพื่อซื้อหุ้น MAKRO” นำโดย “ก่อศักดิ์ ไชยรัศมีศักดิ์” ซีอีโอแห่งCPALL ให้เป็นผู้บริหารต่อไปได้ ด้วยเหตุผลที่ว่า “ไม่ใช่เจตนา แค่จ่ายค่าปรับก็ถือว่าเพียงพอแล้ว” เท่ากับว่าเกิดภาวะ “สงครามธรรมาภิบาล” ระหว่างซีพีกรุ๊ปกับบรรดากองทุนต่างๆ ที่แสดงจุดยืนชัดเจนว่าหากบอร์ดซีพีออลล์ไม่ทำอะไรกองทุนฯ จะไม่ร่วมสังฆกรรมหุ้น CPALL แน่นอน…!? แหม…บทเรียนกับความท้าทายเรื่องนี้ บ่งบอกถึงเรื่องธรรมาภิบาลได้อย่างหนึ่งว่า…เป็นเพียงแค่ “วาทะกรรมเพื่อความโก้หรู” เท่านั้นเอง สุดท้าย “ไม่พ้นยึดผลประโยชน์ตัวเอง” เป็นที่ตั้งอยู่นั่นเอง…
*…หุ้น TRUE เจอหางเลขกับเรื่องนี้เข้าไปด้วย เห็นได้ชัดจากมูลค่าการซื้อขายลดฮวบลงทันที…แน่นอนหนีไม่พ้นที่จะเกิดคำถามในแวดวงการลงทุนไม่ได้ว่าแผนการขายหุ้นเพิ่มทุนมูลค่า 60,000 ล้านบาท จะได้รับผลกระทบมากน้อยแค่ไหน…กองทุนไหนจะลงทุนบ้าง แล้วถ้าหากกองทุนไม่ใส่เงินเพิ่มทุน TRUE จะแก้ปัญหาเฉพาะเรื่องนี้อย่างไร…เมื่อไม่ชัดเจนมูลค่าการซื้อขายหุ้น TRUE คงเหี่ยวแห้งไปอีกนาน…
*…หุ้นPTTEP วันนี้ (8 ก.พ.) โอกาสสุดท้ายที่ได้รับปันผล “ใครซื้อไม่ทันวันนี้” อดได้ปันผล 2 บาท อย่างแน่นอน…แต่พวกที่ชื่นชอบเล่นส่วนราคา…ขอแนะนำไปซื้อวันที่ 9 ก.พ. (วันขึ้น XD) คงไม่เสียหายอะไร…!…
*…หุ้น CKPราคาเริ่มกลับมาอีกครั้ง ด้วยเงื่อนไข “การเก็งกำไร” กับสตอรี่ “หุ้นต่ำบุ๊ค” แต่บอกตรงๆ เล่นตามช่วงนี้มีความเสี่ยงไม่น้อย แน่นอนว่า “ราคาต่ำบุ๊ค” ก็จริง แต่หากมองเรื่องปัจจัยพื้นฐานปัจจุบัน ไม่น่าเป็นแรงดึงดูดเพียงพอให้ราคาปรับขึ้นแรง…เว้นแต่การลงทุนระยะยาว สรุประยะสั้นคือ “สั้นเสี่ยง” แล้วครับ…
*…หุ้น EFORL หลับสนิทมานาน…ชักเริ่มตื่นอีกครั้ง หลังบริษัทในเครือ “วุฒิศักดิ์ คลินิก” เตรียมแต่งเนื้อแต่งตัวเพื่อเข้าตลาดหุ้น ทำให้นักลงทุนมโนกันไปว่า EFROL จะได้รับปัจจัยบวกทางอ้อมผ่านบริษัทลูก หลายโบรกเกอร์มองว่าหากดูตามเทคนิคระยะสั้นแล้วมีโอกาสทดสอบ 0.80 บาทอีกครั้ง…แต่ขอย้ำ “สัญญาณเทคนิค” นะครับ…
*…หุ้น ACAP เป็นอีกตัวที่ถูกจับมาเล่นเก็งกำไร ด้วยสตอรี่ว่าด้วยการจับมือพันธมิตรทำโน้นทำนี่…อะไรทำนองนี้…แต่เหลือบดูงบการเงินงวด 9 เดือนปี 2558 ขาดทุนอยู่นะครับ…ฉะนั้น การลงทุนหุ้นตัวนี้ต้องมีเงื่อนไขเพิ่มเรื่องผลประกอบการและความเป็นไปได้จากการร่วมมือกับพันธมิตรทางธุรกิจด้วย อย่างกรณีการร่วมกับ AJD เรื่องการปล่อยสินเชื่อ “ตู้เติมเงินอัตโนมัติ” มาถึงตรงนี้คืบหน้าอย่างไร ที่สำคัญ 20,000 ตู้ ที่ว่ากันไว้ตกลงได้กี่ตู้กันแน่…อันนี้ต้องติดตามอย่างใกล้ชิดทีเดียว…!!…
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า…ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น